EkBass/fiwiki-20250220-pages-articles huggingface dataset:
Carmen Douma-Hussar

Carmen Douma-Hussar (s. 12. maaliskuuta 1977 Cambridge, Kanada) on kanadalainen maasto- ja keskimatkojen juoksija. Douma-Hussar sijoittui 2001 Oostenden maastojuoksun MM-kisoissa lyhyellä matkalla kuudenneksikymmenenneksiyhdeksänneksi. Seuraavana vuonna hän oli Dublinin maastojuoksun MM-kisoissa lyhyellä matkalla viideskymmeneskolmas. Vuonna 2003 hän juoksi Lausannen maastojuoksun MM-kisoissa lyhyellä matkalla kolmanneksikymmenenneksiseitsemänneksi ja voitti Kanadan mestaruuden 1 500 metrin juoksussa. Budapestin sisäratojen MM-kisoissa 2004 hän voitti MM-hopeaa 1 500 metrillä ajalla 4.08,18. Saman vuoden Brysselin maastojuoksun MM- kisoissa hän oli lyhyellä matkalla kolmastoista. Myöhemmin samana vuonna hän sijoittui 1 500 metrillä Ateenan olympialaisissa yhdeksänneksi ajalla 4.02,31 ja IAAF:n yleisurheilufinaalissa viidenneksi. Douma-Hussar juoksi St. Etiennen maastojuoksun MM-kisoissa 2005 lyhyellä matkalla kahdenneksikymmenenneksiviidenneksi. Samana vuonna hän oli Helsingin MM- kisoissa 1 500 metrillä yhdeksäs ja kauden lopussa IAAF:n yleisurheilufinaalissa 1 500 metrillä seitsemäs ja 3 000 metrin juoksussa yhdeksäs ajalla 8.53,83. Vuonna 2006 hän sijoittui Melbournen Kansainyhteisön kisoissa 1 500 metrillä viidenneksi ja Fukuokan maastojuoksun MM-kisoissa lyhyellä matkalla kahdenneksikymmenenneksitoiseksi. Kauden lopussa hän oli 1 500 metrillä IAAF:n yleisurheilufinaalissa seitsemäs ja yleisurheilun maailmancupissa kuudes. Seuraavana vuonna hän karsiutui Osakan MM-kisoissa 1 500 metrin alkuerissä, mutta sijoittui IAAF:n yleisurheilufinaalissa samalla matkalla yhdeksänneksi. ==Henkilökohtaiset ennätykset== * 800 metrin juoksu: 2.02,43 (2004) * 1 000 metrin juoksu: 2.36,26 (2005) * 1 500 metrin juoksu: 4.02,29 (2005) * Mailin juoksu: 4.26,76 (2007) * 3 000 metrin juoksu: 8.53,83 (2005) ==Lähteet== * Luokka:Kanadalaiset keskimatkojen juoksijat Luokka:Kanadalaiset maastojuoksijat Luokka:Vuonna 1977 syntyneet Luokka:Elävät henkilöt
Dmitri Foršev

Dmitri Foršev (, s. 30. toukokuuta 1976) on venäläinen pikajuoksija. Foršev voitti 2003 Venäjän sisäratojen mestaruuden 200 metrin juoksussa ja sijoittui samana vuonna Euroopan cupissa 400 metrin juoksussa neljänneksi ajalla 45,62. Seuraavana vuonna hän voitti Venäjän sisäratojen mestaruuden 400 metrillä ja Euroopan sisäratojen cupin. Budapestin sisäratojen MM-kisoissa hän oli mukana Venäjän joukkueessa, joka voitti MM-hopeaa 4 x 400 metrin viestijuoksussa.http://www.iaaf.org/WIC04/results/gender=M/discipline=4X4/combCode=hash/roundCode=f/index.html Vuonna 2005 hän voitti Venäjän sisäratojen mestaruuden 400 metrillä ja sijoittui Madridin sisäratojen EM-kisoissa samalla matkalla neljänneksi. Foršev karsiutui 2007 Birminghamin sisäratojen EM-kisoissa 400 metrin alkuerissä. ==Ennätykset== * 400 metrin juoksu: 45,62 (2003) ==Lähteet== Luokka:Venäläiset pikajuoksijat Luokka:Vuonna 1976 syntyneet Luokka:Elävät henkilöt
Älä osta mitään -päivä

Älä osta mitään -päivä on kulutuskriittinen kansainvälinen teemapäivä, jota vietetään ympäri maailmaa marraskuun loppupuolella, samana päivänä Black Fridayn kanssa. Se sai alkunsa Vancouverissa, Kanadassa, vuonna 1992 nimellä No Shop Day. Atlantin itäpuolella nimike on ollut muun muassa Consumer Holiday, joka on erityisen sovelias 2000-luvulla kauppojen siirtyessä seitsenpäiväiseen myyntiin. Älä osta mitään -päivän ideana on viettää vuorokausi ilman tavaran hankintaa ja rahan kulutusta. Päivän tarkoituksena on haastaa jokainen miettimään omia ostotapojaan, ostopäätöstentekoaan ja impulsiivista ostamistaan sekä pyrkimään kohti ekologista tavaroiden ja palveluiden käyttöä. ==Älä osta mitään -päivä Suomessa== Älä osta mitään -päivän järjestävinä tahoina ovat Luonto-Liitto, Voima-lehti ja Adbusters Finland. Näiden tahojen lisäksi tempaukseen osallistuu muun muassa museoita ja teattereita, jotka tarjoavat ilmaisen sisäänpääsyn Älä osta mitään -päivänä. *2007, 30. marraskuuta. teemana mainosten julistaman mielikuvan elämästä ja maailmasta ja todellisuuden ero. *2008, 28. marraskuuta: teemana julkisen tilan muuttuminen kaupoiksi ja mainoksiksi. *2011, 25. marraskuuta: teemana kulutuskriittisyyteen kannustaminen. *2012, 30. marraskuuta: teemana ”koe, älä osta”. Älä osta mitään. Yle Uutiset * 2013, 29. marraskuuta: teemana ”krääsätön joulukuu”. * 2014, 28. marraskuuta * 2015, 27. marraskuuta: kestävä joulu * 2016, 25. marraskuuta * 2017, 24. marraskuuta * 2018, 23. marraskuuta * 2019, 29. marraskuuta * 2020, 27. marraskuuta * 2021, 26. marraskuuta * 2023: 24. marraskuuta * 2024: 29. marraskuuta: teemana pikamuoti == Katso myös == * Konsumerismi ==Lähteet== == Aiheesta muualla == * Älä osta mitään -päivä virallinen sivu * MySpacen Älä osta mitään * BND eli Buy Nothing Dayn perustajan Ted Daven sivusto * The Buy Nothing Day sivusto - Adbusters Media Foundationin sivut * BND UK - Englannin kampanjan sivusto * Ylen Elävä arkisto: Älä osta mitään -päivänä lompakko saa levätä Luokka:Tietoisuuspäivät Luokka:Aktivismi Luokka:Marraskuu Luokka:Kauppa
Margaret Kilpinen

Margaret Darling Maria Kilpinen (o.s. Alfthan; 25. toukokuuta 1896 Helsinki – 24. elokuuta 1965 Helsinki) oli suomalainen pianotaiteilija. Hänen puolisonsa oli vuodesta 1918 säveltäjä Yrjö Kilpinen, jonka sävellyksiä hän esitti ja myös levytti. Margaret Kilpistä on luonnehdittu hienostuneeksi pianistiksi, joka ainutlaatuisen innostuneesti syventyi miehensä säveltuotantoon ja sen tulkitsemiseen.Suuri musiikkikirja, artikkeli Kilpinen, Yrjö Hän esitti myös Yrjö Kilpisen kamarimusiikkia ja toimi orkesterien solistina. Pianon lisäksi hän soitti cembaloa niin radiossa kuin konserteissakin. Margareta Kilpinen toimi Sibelius-Akatemiassa pitkäaikaisena pianonsoiton opettajana ja lehtorina vuodesta 1922. Kilpinen sai Pro Finlandia -mitalin 1962. ==Diskografia== *Kilpinen: Lieder – Gerhard Hüsch, baritoni, Margareta Kilpinen, piano, 2003 Dutton W 115973 *Maassa marjani makavi/ Aina laulan/ Onpa tietty tietyssäni – Aune Antti, sopraano, Margaret Kilpinen, piano ST 9 ==Lähteet== Luokka:Pro Finlandia -palkitut Luokka:Suomalaiset pianistit Luokka:Vuonna 1896 syntyneet Luokka:Vuonna 1965 kuolleet
Howard Blake

Howard Patrick Blake (s. 28. lokakuuta 1938 Lontoo, Englanti, Yhdistynyt kuningaskunta) on brittiläinen säveltäjä. Hänen tunnetuin yksittäinen kappaleensa on ”Walking in the Air” (1982), joka sisältyy Lumiukko-elokuvan musiikkiin. Blake sai 18-vuotiaana stipendin Royal Academy of Musiciin. Lumiukon ohella muita elokuvia, joihin hän on säveltänyt musiikin, ovat muiden muassa Kaksintaistelijat (1977) ja Amor ampuu ohi (1990). Blakelle myönnettiin vuonna 1994 brittiläisen imperiumin upseerin arvonimi. Hän oli vuonna 1981 Queenin jäsenten kanssa ehdolla Bafta-palkinnon saajaksi musiikista elokuvaan Flash Gordon. == Aiheesta muualla == * Howard Blaken virallinen sivusto * Luokka:Vuonna 1938 syntyneet Luokka:Elävät henkilöt Luokka:Brittiläiset elokuvasäveltäjät
Pierre Rémond de Montmort

Pierre Rémond, myöhemmin Pierre Rémond de Montmort, (27. lokakuuta 1678 Pariisi, Ranska – 7. lokakuuta 1719 Pariisi, Ranska) oli ranskalainen matemaatikko, joka tutki erityisesti todennäköisyyttä sekä sovelsi sitä uhkapeleihin. De Montmort oli myös ensimmäinen, joka yhdisti Blaise Pascalin nimen Pascalin kolmioon. == Elämäkerta == De Montmort syntyi Pariisissa vuonna 1678. Hänen vanhempansa olivat François Montmort ja Marguerite Rallu. De Montmortin isä tahtoi poikansa opiskelevan lakia. Pierre kuitenkin kapinoitsi isäänsä vastaan eikä suostunut tottelemaan isänsä tahtoa. De Montmortin ja hänen isänsä välit katkesivat ja de Montmort lähti kotoaan 18-vuotiaana ja päätti matkustaa ulkomaille. Hän matkusti Britanniaan kierrellen maata jonkin aikaa ennen kuin muutti Alankomaiden seudulle, josta hän jatkoi edelleen Saksaan tavaten siellä serkkunsa. Saksassa de Montmort luki Nicolas Malebranchen La Recherche de la Vérité -teosta. Kirja vaikutti häneen merkittävistä ja sen pohjalta hän halusi tehdä sovinnon isänsä kanssa. 21-vuotiaana de Montmort palasi Ranskaan, missä hän aloitti opinnot Malebranchen oppilaana. Malebranche opetti hänelle filosofiaa, descartesilaista fysiikkaa sekä uudenlaista algebraa ja geometriaa. De Montmortin isä kuoli poikansa ollessa 22-vuotias, minkä seurauksena de Montmort sai aatelissukuiselta isältään suuren perinnön. De Montmort asui suurimman osan elämästään tilallaan Château de Montmortissa, kutsuen luoksensa sen ajan matematiikan kärkinimiä. Esimerkiksi Nicolaus I Bernoulli asui hänen luonaan kolme kuukautta. De Montmort sai mainetta julkaisemallaan teoksella Essay d'analyse sur les jeux de hazard (1708). Teos käsittelee todennäköisyyslaskentaa ja sisältää useita kombinatorisia ongelmia. De Montmort valittiin vuonna 1715 Royal Societyn jäseneksi ja seuraavana vuonna Ranskan tiedeakatemian jäseneksi. == Lähteet == Luokka:Ranskalaiset matemaatikot Luokka:Ranskan tiedeakatemian jäsenet Luokka:Royal Societyn jäsenet Luokka:Vuonna 1678 syntyneet Luokka:Vuonna 1719 kuolleet
Boris Gorban

Boris Gorban (, s. 26. syyskuuta 1978, Dušanbe) on venäläinen yleisurheilija, jonka päämatka on 400 metrin aitajuoksu. Gorban karsiutui Sydneyn olympialaisissa 2000 400 metrin aitojen välierissä ajalla 49,29. Seuraavana vuonna hän karsiutui Lissabonin sisäratojen MM-kisoissa 400 metrin juoksun välierissä ajalla 47,48 ja oli samoissa kisoissa mukana Venäjän joukkueessa, joka voitti MM-hopeaa 4 x 400 metrin viestijuoksussa.http://www2.iaaf.org/wic01/results/data/M/4X4/Rf.html Myöhemmin samana vuonna hän karsiutui Edmontonin ulkoratojen MM-kisoissa 400 metrin aitojen välierissä ajalla 48,50. Gorban voitti 2003 Venäjän mestaruuden 400 metrin aidoissa, mutta karsiutui Pariisin MM-kisoissa välierissä. Seuraavana vuonna hän oli Budapestin sisäratojen MM-kisoissa mukana Venäjän viestihopeaa voittaneessa joukkueessa.http://www.iaaf.org/WIC04/results/gender=M/discipline=4X4/combCode=hash/roundCode=f/index.html Myöhemmin samana vuonna hän voitti 400 metrin aidoissa Venäjän mestaruuden, sijoittui kolmanneksi Euroopan cupissa ja karsiutui Ateenan olympialaisissa välierissä. ==Ennätykset== * 400 metrin juoksu: 46,62 (2004) * 400 metrin aitajuoksu: 48,50 (2001) ==Lähteet== Luokka:Venäläiset 400 metrin aitajuoksijat Luokka:Venäläiset pikajuoksijat Luokka:Vuonna 1978 syntyneet Luokka:Elävät henkilöt
Minun jouluni (Antti Tuiskun albumi)

Minun jouluni on Antti Tuiskun vuonna 2005 julkaistu joulualbumi. Albumin myynti ylitti kultalevyrajan ja se sijoittui Suomen virallisella listalla korkeimmillaan kolmanneksi. Albumi saavutti kultalevyn rajan julkaisuvuonnaan 2005. == Kappaleet == # # # # # # # # # # == Lähteet == Luokka:Vuoden 2005 joulualbumit Luokka:Antti Tuiskun albumit Luokka:Suomalaiset joulualbumit
New York (Antti Tuiskun albumi)

New York on vuonna 2006 julkaistu Antti Tuiskun albumi. Se julkaistiin samaan aikaan albumin Rovaniemi kanssa. Albumi nousi Suomessa listaykköseksi, ja se piti viikolla 41/2006 hallussaan kahta ensimmäistä sijaa yhdessä Rovaniemi- levyn kanssa. == Kappaleet == # # # # # # # # # # # == Arvostelut == * Dome.fi: positiivinenDome.fi * Stara.fi: Stara.fi == Aiheesta muualla == * New York discogs.com -sivustolla == Lähteet == Luokka:Vuoden 2006 albumit Luokka:Antti Tuiskun albumit
Rovaniemi (albumi)

Rovaniemi on vuonna 2006 julkaistu Antti Tuiskun albumi. Se julkaistiin samaan aikaan New York -albumin kanssa. Levy sisältää pelkästään balladeja. Albumi nousi Suomen virallisen listan sijalle 2. == Kappaleet == #Intro – 1.18 #Valo – 4.05 #Ensimmäinen kerta – 3.49 #Yksisiipinen – 4.23 #Pois – 3.54 #Savuna ilmaan – 3.15 #Lähtemässä – 4.15 #Lämpö – 2.57 #Kaunein unesi – 3.57 #Katoavaa – 3.56 #Revontuliyö – 3.53 == Arvostelut == * Dome.fi: negatiivinenDome.fi == Aiheesta muualla == * Rovaniemi discogs.com -sivustolla == Lähteet == Luokka:Vuoden 2006 albumit Luokka:Antti Tuiskun albumit Luokka:Jukka Backlundin tuottamat albumit
Svjatlana Vusovitš

Svjatlana Usovitš (s. 14. lokakuuta 1980) on valkovenäläinen yleisurheilija, joka on kilpaillut pääasiassa 400 metrin ja 800 metrin juoksussa. Usovitš karsiutui 2002 Wienin sisäratojen EM-kisoissa 400 metrin alkuerissä ajalla 52,59. Myöhemmin samana vuonna hän sijoittui Münchenin EM-kisoissa matkan seitsemänneksi ajalla 52,10. Seuraavana vuonna hän juoksi Birminghamin sisäratojen MM-kisoissa kuudenneksi, mutta karsiutui Pariisin MM-kisoissa välierissä ajalla 51,36. Budapestin sisäratojen MM-kisoissa 2004 hän karsiutui 400 metrin henkilökohtaisen kilpailun välierissä, mutta oli samoissa kisoissa mukana Valko-Venäjän joukkueessa, joka voitti 4 x 400 metrin viestijuoksussa MM- hopeaa.http://www.iaaf.org/WIC04/results/gender=W/discipline=4X4/combCode=hash/roundCode=f/index.html Myöhemmin samana vuonna hän karsiutui Ateenan olympialaisissa 400 metrin välierissä ajalla 51,42. Usovitš voitti 2005 Madridin sisäratojen EM-kisoissa hopeaa 400 metrillä ajalla 50,55. Myöhemmin samana vuonna hän karsiutui Helsingin MM-kisoissa 800 metrin välierissä ajalla 2.02,34. Seuraavana vuonna hän oli Göteborgin EM-kisoissa mukana voittamassa EM-hopeaa 4 x 400 metrin viestissä.http://www.goteborg.com/22605.epibrw , s. 113 Osakan MM-kisoissa 2007 hän sijoittui 800 metrillä kuudenneksi ajalla 1.58,92. Valencian MM- hallikisoissa 2008 hän voitti hopeaa 4×400 metrin viestissäValencia 2008 –Naisten 4×400 metrin viestin tulokset, IAAF . Pekingin olympialaisissa 2008 hän karsiutui 800 metrin välierissä ajalla 2.02,79 ja Barcelonan EM-kisoissa 2010 alkuerissä ajalla 2.02,74. Daegun MM-kisoissa 2011 hän karsiutui 800 metrin alkuerissä. Vuonna 2016 Usovitšin Pekingin olympialaisissa 2008 antama dopingnäyte tutkittiin uudelleen ja hän jäi kiinni Turinabol-nimisen steroidin käytöstä. Hän sai kahden vuoden kilpailukiellon ajalle 4.7.2016–3.7.2018 ja hänen tuloksensa aikavälillä 15.8.2008–14.8.2010 hylättiin takautuvasti.IAAF Newsletter 187 IAAF ==Henkilökohtaiset ennätykset== * 400 metrin juoksu: 50,79 (2004) * 800 metrin juoksu: 1.58,11 (2007) ==Lähteet== Luokka:Valkovenäläiset pikajuoksijat Luokka:Valkovenäläiset keskimatkojen juoksijat Luokka:Dopingrikkomuksesta tuomitut yleisurheilijat Luokka:Dopingrikkomuksesta tuomitut valkovenäläiset Luokka:Vuonna 1980 syntyneet Luokka:Elävät henkilöt
Aikaa – Greatest Hits vol. 1

__NOTOC__ Aikaa – Greatest Hits vol. 1 on vuonna 2007 julkaistu Antti Tuiskun ensimmäinen kokoelmalevy. Kokoelma sisältää kaikki Tuiskun hittisinglet ensimmäisestä ”En halua tietää” viimeisimpään ”Valovuodet”. Vanhojen kappaleiden lisäksi kokoelma sisältää kaksi ennen julkaisematonta kappaletta: ”Ei aikaa” ja Joulutarina-elokuvan tunnusmusiikin ”Valovuodet (Varjosi jäi)”. Albumi ylsi ensimmäisellä listaviikollaan Suomen virallisen listan sijalle 10 ja pysyi listalla yhdeksän viikkoa. == Kappaleet == # # # (Elokuvasta Joulutarina) # # # # (feat. Jenni Vartiainen) # # # (Dancebreak Remix) # # (Album Version) # # (Radio Edit) # # # (bonuskappale) # (bonuskappale, feat. Mariska) == Lähteet == Luokka:Vuoden 2007 kokoelma-albumit Luokka:Antti Tuiskun albumit
Niskavuoren Aarnet (albumi)

Niskavuoren Aarnet on saman nimisen yhtyeen esikoisalbumi, joka julkaistiin vuonna 1996 levymerkillä Motley. == Kappaleet == # # # # # # # # # # # # # # # == Kokoonpano == * Ilpo Hakala * Jukka Leisti * Pate Mustajärvi * Roope Hurmalainen * Ari Kankaanpää * Aku Syrjä == Lähteet == Luokka:Niskavuoren Aarnejen albumit Luokka:Vuoden 1996 esikoisalbumit
Daniel J. Travanti

Daniel J. Travanti, synt. Danielo Giovanni Travanti, (s. 7. maaliskuuta 1940 Kenosha, Wisconsin, Yhdysvallat) on yhdysvaltalainen näyttelijä. Hänen tunnetuin roolinsa on Frank Furillon hahmo televisiosarjassa Hill Street Blues. ==Perhe ja koulutus== Travanti syntyi Italiasta Yhdysvaltoihin muuttaneiden vanhempien lapseksi. Sisaruksia hänellä on neljä. Hän oli urheilija ja hyvä opiskelija. Travanti olisi päässyt opiskelemaan Harvardiin tai Princetoniin, mutta hän valitsi Wisconsinin yliopiston Madisonissa. ==Näyttelijän ura== Travanti aloitti näyttelijänuransa New Yorkin näyttämöillä 1960-luvulla, kuten New York Shakespeare Festivalin Othellossa ja broadway- näytelmässä Twigs. Travanti esiintyi seitsemän kautta Hill Street Blues -sarjassa. Hän voitti kaksi Emmy-palkintoa. Sarjan jälkeen hänellä on ollut yksittäisiä televisioesiintymisiä, kuten Missing Persons -televisiosarjassa vuonna 1993. Hän sai Golden Globen 1982 ja oli neljä kertaa ehdokkaana. Vuonna 1994 Travanti valittiin Wisconsinin Performing Arts Hall of Famen jäseneksi. ==Lähteet== == Aiheesta muualla == * https://web.archive.org/web/20181225034339/http://www.hillstreetblues.net/ * Luokka:Yhdysvaltalaiset näyttelijät Luokka:Golden Globe -palkinnon saajat Luokka:Primetime Emmy -palkinnon saajat Luokka:Vuonna 1940 syntyneet Luokka:Elävät henkilöt
Väyläalus Seili

Väyläalus Seili () on Meritaito Oy:n väylänhoitoalus, jonka toiminta-alueeseen kuuluu Suomenlahti. Väylien kunnossapidon lisäksi alusta käytetään myös jäänmurto- ja hinaustehtävissä ja siinä on valmius öljyntorjuntaan. Sen kaksi 360 astetta kääntyvää kääntöpotkuria ja dynaaminen paikannusjärjestelmä mahdollistavat laivan pitämisen paikallaan automaattisesti. == Palvelus == Seili oli peruskorjattavana 1991 ja 19. helmikuuta 2004 alukselle tehtiin peruskorjaus Olkiluodossa, Aslemetals Oy:n telakalla. Laivaa pidennettiin 7,8 metriä lisäämällä keskelle runkoa öljynkeräyksessä käytettävät varastotankit ja keräyslaitteistot. Samalla uusittiin aluksen kuljetuskoneisto, palosammutustykit ja hätähinauslaitteisto. Seili osallistui Viron rannikolla Runner-4 kuivarahtialuksesta vuotaneen öljyn keräämiseen 16. maaliskuuta 2006. == Aiheesta muualla == *Seilin ja Leton kotisivu *Ympäristökeskuksen tiedote perusparannuksesta Luokka:Jäänmurtajat Luokka:Väyläalukset Luokka:Öljyntorjunta-alukset
Georg Friedrich Grotefend

Georg Friedrich Grotefend (s. 9. kesäkuuta 1775 Münden, Saksa – k. 15. joulukuuta 1853 Hannover, Saksa) oli saksalainen opettaja ja epigraafikko. Grotefend tunnettiin parhaiten omana aikanaan latinan ja italian kielen filologina. Hän kirjoitti muun muassa uudistetun painoksen Wenckin Latinan kieliopista ja systemaattisen yrityksen selittää umbrin kielen tämän hajanaisista palasista nimeltä Rudimenta linguae Umbricae ex inscriptionibus antiquis enodata ja samanlaisen teoksen oskin kielestä (Rudimenta linguae Oscae). Merkittävimmät työnsä Grotefend teki kuitenkin Lähi-idässä. Asettamalla vierekkäin kaksi Persepoliin kuninkaanpalatsin pääoven nuolenpääkirjoitusta ja vertailemalla niitä keskenään hän teki monia mullistavia päätelmiä, joiden ansiosta myöhemmät tutkijat onnistuivat lopullisesti selvittämään muinaispersialaisen nuolenpääkirjoituksen. Keksiessään vuonna 1802 avaimen nuolenpääkirjoitukseen Grotefend oli 27-vuotias. Vahvistus hänen päätelmilleen saatiin kaksikymmentä vuotta myöhemmin Pariisista. Grotefendin työtä jatkoivat Eugène Burnouf, Christian Lassen ja Henry Rawlinson. ==Lähteet== * === Viitteet === Luokka:Saksalaiset filologit Luokka:Saksalaiset antiikintutkijat Luokka:Vuonna 1775 syntyneet Luokka:Vuonna 1853 kuolleet
Araukariakasvit

Araukariakasvit (Araucariaceae) on kasviheimo, johon kuuluu 41 havupuulajia kolmessa eri suvussa. Araukariakasvit ovat hyvin muinainen kasviheimo. Niiden lajirunsaus oli suurimmillaan jura- ja liitukausilla 200–65 miljoonaa vuotta sitten, jolloin araukariakasvit muodostivat metsiä kaikkialla maapallolla. Suurin osa lajeista kuoli sukupuuttoon liitukauden lopussa, jolloin myös dinosaurusten valtakausi päättyi. Nykyisin heimon puita esiintyy vain eteläisellä pallonpuoliskolla (poikkeuksena Malesia ja Filippiinit) alueella, joka ulottuu Etelä-Amerikasta Tyynenmeren poikki Australiaan ja Kaakkois- Aasian saarille. Heimo on monipuolisimmin edustettu Uudessa-Kaledoniassa. Kaikki araukariakasvit ovat ainavihantia puita. Niillä voi olla kapean neulasmaiset tai leveämmät lehdet. Kukinnot ovat käpyjä. Monet lajit ovat koristeellisenmuotoisia, minkä vuoksi ne ovat suosittuja puistopuita lämpimän ilmaston maissa. Joitakin lajeja kasvatetaan kaupallisesti arvokkaan puuaineksen tai pihkan takia. Araukariakasveihin kuuluvat suvut ovat: * Agathis – kaurit (21 lajia) * Araucaria – araukariat (19 lajia) * Wollemia – wollemiat (1 laji) Suvuista Wollemia ja sen ainoa laji australianwollemia (Wollemia nobilis) löydettiin Australiasta vasta 1994.Wollemia nobilis: The Wollemi Pine Plant Evolution Viitattu 17.4.2010 Fossiiliaineistosta tunnetaan lisäksi suku Araucarioxylon, jolla ei kuitenkaan ole enää eläviä edustajia. == Lähteet == == Aiheesta muualla == * Gymnosperm database * Araucariaceae: life history and ecology * Araucariaceae * The Araucaria Family * Luokka:Kasviheimot
Michael Jarrell

Michael Jarrell (s. 8. lokakuuta 1958) on sveitsiläinen säveltäjä. Jarrell syntyi Genevessä. Vaikka hän oli nuoruudessaan kiinnostunut sekä kuvataiteesta että musiikista, hän suuntautui musiikin alalle ja sai opetusta muiden muassa Klaus Huberilta. Jarrell asui vuosina 1986–1988 Pariisissa ja vuosina 1988–1989 Roomassa. Hän oli vuosina 1991–1993 Lyonin orkesterin nimikkosäveltäjä ja on sen jälkeen opettanut Wienin musiikkikoulussa. Jarrellin tuotanto on monipuolista, ja siihen kuuluu muun muassa Assonance- sarja, jonka osista kullakin on oma kokoonpanonsa. Luokka:Sveitsiläiset säveltäjät Luokka:Vuonna 1958 syntyneet Luokka:Elävät henkilöt
Jan-Olof Strandberg

Jan-Olof "Puppe" Strandberg (s. 5. marraskuuta 1956 Helsinki) on suomalainen sähköbassokitaristi, joka aloitti soittamisen jo 14-vuotiaana. Hän aloitti bassokitaraopintonsa Oulunkylän Pop/jazz -opistossa. Strandberg jatkoi opintojaan klassisen musiikin koulutusta antavassa Helsingin Konservatoriossa soittimenaan sähköinen kontrabasso, "upright bass". Puppe Strandbergin ura alkoi varsinaisesti 1970-luvun puolivälissä Rauli Badding Somerjoen yhtyeessä. Ensimmäisen yhtyeensä "Funky President" hän kokosi yhdessä "Right-Hand" Hännisen kanssa 1977. Noihin aikoihin Jan-Olof soitti myös yhdessä Jukka Tolosen ja Ilkka Rantamäen kanssa. Rantamäen kanssa hän teki myöhemmin kolme albumiakin. 1980-luvun alkupuolella Jan-Olof soitti bassoa Steel City -yhtyeessä. Vuonna 1983 hän perusti Right-Hand Hännisen kanssa yhtyeen "F&F;". Sen laulajaksi tuli Bianca Morales, jonka nimi liitettiin myöhemmin yhtyeen nimeenkin: "Bianca Morales & F.F". Yhtye esiintyi vuoden 1986 loppuun saakka. 1980-luvun loppupuolella Jan-Olof soitti yhdessä laulaja-huuliharpisti Pepe Ahlqvistin kanssa. He kävivät yhdessä kiertueella Puolassa vuonna 1987. Tämän jälkeen Jan-Olof soitti useita vuosia Ilkka Rantamäki Bandissa. 1990-luvun puolivälissä Puppe Strandberg aloitti muiden projektiensa ohessa soolouran. Hänen ensimmäinen sooloalbuminsa At The Music Box julkaistiin 1995. Seuraava albumi Great Moments levytettiin ja julkaistiin 1997. 1990-luvun lopulla Strandberg kehitteli ajatusta puoliakustisesta bassokitarasta. Soittimen - Strandberg Signature - suunnitteli ja rakensi Rauno Nieminen. Puppe Strandbergin albumi The Electric City julkaistiin elokuussa 2003 ja albumi Strandberg Project featuring Paul Jackson marraskuussa 2004. Puppe Strandbergin muusikon ura jatkuu tällä hetkellä mm. Mel Gaynorin kansainvälisen The Fusion Project –ryhmän jäsenenä. == Lähteet == * www.janolofstrandberg.com Luokka:Suomalaiset kitaristit Luokka:Vuonna 1956 syntyneet Luokka:Elävät henkilöt
Peter Frenkel

Peter Frenkel (s. 13. toukokuuta 1939 Eckartsberga, Saksa) on saksalainen kilpakävelijä, jonka päämatkana oli 20 kilometriä. Kilpailu-urallaan hän edusti Itä-Saksaa.Sporting-heroes Frenkel voitti Münchenin 1972 kesäolympialaisissa kultaa 20 kilometrin kävelyssä ajalla 1.26.42,4.Kluge, s. 243 Seuraavissa olympialaisissa Montréalissa 1976 hän saavutti pronssia ajalla 1.25.29,4.Kluge, s. 468 Jo Méxicon 1968 olympialaisissa hän sijoittui kymmenenneksi ajalla 1.37.20,8.Kluge, s. 44 Helsingin EM-kilpailuissa 1971 hän sijoittui neljänneksi ajalla 1.27.52,8.Siukonen & Ahola, s. 110 Rooman EM- kilpailuissa 1974 hän keskeytti.Siukonen & Ahola, s. 122 Frenkel saavutti kaksi kolmatta sijaa kävelyn maailmancupissa vuosina 1970 ja 1975.Butler, s. 245 Hän käveli 20 000 metrin ratakävelyssä maailmanennätyksen 1.25.50,0 heinäkuussa 1970 ja 1.25.19,4 kesäkuussa 1972.Butler, s. 474Kluge, s. 382 Lisäksi hän teki kahden tunnin ratakävelyn maailmanennätyksen 26 658 metriä huhtikuussa 1971 ja 26 930 metriä huhtikuussa 1974; jälkimmäisessä kilpailussa hän teki myös 30 000 metrin ratakävelyn maailmanennätyksen 2.14.21,2.Butler, s. 475 Frenkel aloitti keskimatkojen juoksijana ja siirtyi vuonna 1960 kävelyyn. Häntä valmensi vuoteen 1968 saakka Wilhelm Kustak ja tämän jälkeen Hans-Joachim Pathus. Ennen Münchenin olympialaisia hän harjoitteli Schönefeldin lentokentän alipainekammiossa. Frenkel edusti ASK Vorwärts Potsdam -seuraa. Aktiiviurallaan hän oli 182 senttimetriä pitkä ja painoi 75 kilogrammaa.Peter Frenkel sports-reference.com. Viitattu 26.4.2016 Urheilu- uransa jälkeen hän toimi valokuvaajana ja Kansanarmeijan majurina. == Lähteet == * Peter Frenkel Sporting-heroes sivustolla * * * === Viitteet === Luokka:Itäsaksalaiset kävelijät Luokka:Itäsaksalaiset olympiavoittajat Luokka:Vuonna 1939 syntyneet Luokka:Elävät henkilöt
Lauri Haikola

Lauri RobertOtavan Iso tietosanakirja, Otava 1968, osa 3, p. 277 Haikola (2. syyskuuta 1917 Sievi – 21. tammikuuta 1987 Helsinki) oli suomalainen luterilainen pappi, teologian tohtori ja professori, jota arvostetaan kansainvälisesti merkittävänä Luther-tutkijana. Haikola pääsi ylioppilaaksi Ylivieskassa sijaitsevasta Raudaskylän lukiosta 1937 ja ryhtyi opiskelemaan teologiaa. Hän osallistui talvisotaan 1939–1940 ja haavoittui menettäen toisen jalkansa. Haikola vihittiin papiksi vuonna 1944. Haikola jatkoi opintojaan Ruotsissa. Hän suoritti teologian lisensiaatin tutkinnon vuonna 1947 ja väitteli teologian tohtoriksi Lundin yliopistossa vuonna 1952. Hän toimi Lundin yliopistossa 1948–1956 opettajana, dosenttina ja vt. professorina opetusalueinaan dogmatiikka, etiikka ja kirkkojen tunnustuksia tutkiva symboliikka. Uppsalan yliopistossa hän toimi teologisen etiikan ja uskonnonfilosofian dosenttina 1955–1959 sekä vt. professorina 1957. Haikola siirtyi Helsingin yliopistoon vuonna 1959 saadessaan teologisen etiikan ja uskonnonfilosofian professuurin, jota hän hoiti eläkkeelle siirtymiseensä asti vuoteen 1978. Haikolan keskeinen tutkimusala oli Lutherin ja myöhäisemmän luterilaisuuden välinen opillinen suhde. ==Lähteet== * === Viitteet === Luokka:Suomalaiset teologit Luokka:Helsingin yliopiston professorit Luokka:Vuonna 1917 syntyneet Luokka:Vuonna 1987 kuolleet Luokka:Suomalaiset professorit
Matthew Williams

Matthew Williams (s. 1. helmikuuta 1977) on yhdysvaltalainen ammattilaisuransa lopettanut koripalloilija. Williams pelasi Suomen pääsarjassa seitsemän kautta. Kouvojen lisäksi hän edusti Suomessa Korisliigassa Espoon Honkaa, Äänekosken Huimaa sekä Lappeenrannan NMKY:aa. Williams oli 200 cm pitkä ja pelasi laitahyökkääjänä. Kauden 2007–2008 Williams aloitti Sveitsin pääsarjassa pelaavan BBC Montheyn riveissä. Hän ei kuitenkaan ollut tyytyväinen oloonsa seurassa ja teki joulukuussa 2007 loppukauden kattavan sopimuksen loukkaantumisista kärsineen Espoon Hongan kanssa. == Saavutukset == * SM-finaalien arvokkain pelaaja 2005 * Suomen mestaruus 2005, 2006, 2007 ja 2008 * Suomen cup-mestaruus 2005 * Sveitsin mestaruus 2005 == Lähteet == == Aiheesta muualla == * Matthew Williams Suomen Koripalloliitto Luokka:Yhdysvaltalaiset koripalloilijat Luokka:Vuonna 1977 syntyneet Luokka:Elävät henkilöt
Bernardo Segura

Bernardo Segura (s. 11. helmikuuta 1970 San Mateo Atenco, Meksiko) on meksikolainen kilpakävelijä, jonka päämatkana oli 20 kilometriä. Segura saavutti Atlantan kesäolympialaisissa vuonna 1996 pronssia. Sydneyn olympialaisissa 2000 hänet hylättiin ja Ateenan olympialaisissa 2004 hän keskeytti kisan. Hänen 20 000 metrin rataennätyksensä vuodelta 1994 on matkan maailmanennätys. Bernardo Segura oli aktiiviurallaan 175 senttimetriä pitkä ja painoi 62 kilogrammaa. == Saavutukset == Vuosi Kilpailu Paikka Sijoitus Matka 1993 Universiadit Buffalo, Yhdysvallat 3. 20 km 1996 Olympialaiset Atlanta, Yhdysvallat 3. 20 km 1998 Keski-Amerikan ja Karibian kisat Maracaibo, Venezuela 2. 20 km 1999 Pan-Amerikan kisat Winnipeg, Kanada 1. 20 km Kävelyn maailmancup Mézidon-Canon, Ranska 1. 20 km 2003 Pan-Amerikan kisat Santo Domingo, Dominikaaninen tasavalta 2. 20 km == Henkilökohtaiset ennätykset == * 5 000 metrin kävely: 19.21,14 (2002) * 10 000 metrin kävely: 38.24,0 (1994) * 10 kilometrin kävely: 39.12 (2003) * 20 000 metrin kävely: 1.17.25,6 (1994) * 20 kilometrin kävely: 1.19.05 (1996) * 50 kilometrin kävely: 4.03.51 (1994) * tunnin kävely: 15 577 m (1994) == Lähteet == * === Viitteet === Luokka:Meksikolaiset kävelijät Luokka:Meksikolaiset olympiamitalistit Luokka:Vuonna 1970 syntyneet Luokka:Elävät henkilöt
Hugo Almeida

Hugo Miguel Pereira de Almeida (s. 23. toukokuuta 1984 Figueira da Foz, Portugali) on portugalilainen uransa lopettanut jalkapalloilija. Hän siirtyi valmentamaan Académican alle 23-vuotiaiden joukkuetta. ==Ura== ===Seurajoukkueura=== Almeida aloitti jalkapalloilun kotikaupunkinsa Associação Naval 1.º Maio -nimisessä seurassa. Vuonna 2000 hän siirtyi Portugalin suurseuraan FC Portoon. Peliaika jäi kuitenkin vähiin, joten hän kävi pelaamassa lainalla kahteen otteeseen U.D. Leirassa vuosina 2002-2003 ja 2004. Vuonna 2005 hän pelasi lainasopimuksella Boavistassa 14 ottelua. Hyvien peliesityksien ansiosta Almeida pääsi kaudella 2005-2006 pelaamaan useita otteluita Portossa. Hän oli yksi ratkaisevimmista pelaajista, kun Porto voitti Portugalin mestaruuden. Samaisella kaudella hän teki yhden Mestarien liiga -kauden komeimmista maaleista vapaapotkusta ottelussa Internazionalea vastaan San Sirolla. Almeida lainattiin Werder Bremeniin kaudella 2006-2007. Hän esiintyi edukseen, joten Bremen päätti tehdä portugalilaisen kanssa sopimuksen, jonka mukaan hän pelaa joukkueessa vuoteen 2011 saakka. Bremenin tehokkain hyökkääjä Miroslav Klose oli juuri siirtynyt Bayern Müncheniin, joten joukkueeseen tarvittiin uusi hyökkääjä. ===Maajoukkueura=== Almeida pelasi kaikkien mahdollisten ikäluokkien maajoukkueissa aina U-15-joukkueesta lähtien. Aikuisten joukkueessa hän debytoi tammikuussa 2004 ottelussa Englantia vastaan. == Lähteet == Luokka:Portugalilaiset jalkapalloilijat Luokka:Vuonna 1984 syntyneet Luokka:Elävät henkilöt
Ed Nelson

Ed Nelson (s. 18. maaliskuuta 1982) on yhdysvaltalainen koripalloilija. Hän on pelipaikaltaan sentteri ja pituutta hänellä on 203cm. Nelson valmistui vuoden 2006 keväällä Connecticutin yliopistosta. Ammattilaisuransa hän aloitti Suomesta pelaten kauden 2006–07 Korisliigassa UU-Korihaiden joukkueessa. Hän voitti kauden 2006–07 IS-tähtikisan yhden tähden erolla Jukka Matiseen. Lisäksi hänet valittiin Korisliigan kuukauden pelaajaksi lokakuussa 2006. == Lähteet == == Aiheesta muualla == *BBL Luokka:Yhdysvaltalaiset koripalloilijat Luokka:Vuonna 1982 syntyneet Luokka:Elävät henkilöt
Luettelo jääkäreistä

Tämä on luettelo Suomen jääkäriliikkeeseen kuuluneista jääkäreistä. Kaiken kaikkiaan 1 895 vapaaehtoista aloitti jääkärikoulutuksen 1915–1918 Saksassa. Aluksi 200 suomalaista koulutettiin Lockstedtin leirillä Holsteinissa. Vuoden 1915 syksyllä Saksa päätti nostaa suomalaisosaston vahvuuden 2 000 mieheen. Suomessa aloitettiin koko maata kattava salainen värväys. Seuraavana keväänä joukosta muodostettiin Kuninkaallinen Preussin Jääkäripataljoona 27. == Luettelo jääkäreistä == Siirry kirjaimeen → A B C D E F G H I J K L M N O P R S T U V W Y Z Å Ä Ö ==Lähteet== * *A. Wegelius, Suomen leijona ja Saksan kotka, WSOY Porvoo 1938 * * * * * * *Jaakko Suomalainen, Johannes Sundvall, Emerik Olsoni, Arno Jaatinen toim. Suomen Jääkärit, elämä ja toiminta sanoin ja kuvin osa 1 ja 2, Osakeyhtiö sotakuvia Kuopio 1933 * Aarne Sihvo, Kolmasti komennettuna, Gummerus Jyväskylä 1918 * A. Wegelius, Aseveljet 1 ja 2, WSOY Porvoo 1924 * Heikki Nurmio ja Leonard Grandell toim. Viipurin valloitus kenraalimajuri Wilkmanin armeijaryhmän toiminta. Kustannusosakeyhtiö Ahjo Helsinki 1919 * * Keskipohjalaisia elämäkertoja. Kokkola, Keskipohjanmaa- säätiö 1995 * Toim. Ignatius, Theslöf, Palmén, Grotenfelt, Nordenstreng, Soikkeli: Suomen vapaussota I–VI Otava Helsinki 1920–1925. * Pekkola, Auer: Kalterijääkärit I–III, Wsoy Porvoo 1930. * * N. V. Hersalo, Suojeluskuntain historia I–III, Helsinki Hata Oy 1966. * Toim. L. Harvila ym. Tykkimies 1960, Suomen kenttätykistön säätiön vuosikirja n:o 3, Helsinki Suomen kenttätykistön säätiö 1960. * *
Ensimmäinen huomautus roskaväelle

Ensimmäinen huomautus roskaväelle on oululaisen punk metal-yhtyeen Tuiran Miliisin vuonna 2007 julkaisema esikoisalbumi. ==Kappaleet== # # # # # # # # # # # == Kokoonpano == * Erkki Seppänen – laulu, kitara * Juha-Pekka Maaninen – bassokitara * Allan Seppänen – rummut * Kanninen === Vierailevat muusikot === * Mikko Kanninen – taustalaulu * Yanus Xavier – pianosyntikka (kappale 1) === Muut tekijät === * Aake Otsala – äänittäjä, miksaaja Studio Kuu, Helsinki (16.-19.12.2005, 1.-2.4.2005 ja 4.-6.8.2006) * Jaakko Viitalähde – masteroija == Arvostelut == * Inferno: http://www.tuiranmiliisi.com/ehr.html * Mesta.net: http://www.mesta.net/musa/arvostelut/?aid=1460 * Desibeli.net: http://www.desibeli.net/arvostelu/2896 * Imperiumi.net: http://www.imperiumi.net/alb_2.php?id=6210 * Rumba: == Lähteet == ==Aiheesta muualla== * Ensimmäinen huomautus roskaväelle yhtyeen kotisivuilla Luokka:Vuoden 2007 esikoisalbumit Luokka:Suomalaiset punkalbumit Luokka:Suomalaiset metallialbumit
Päntäneenjoki

Päntäneenjoki on noin 44 kilometrin pituinen joki Kauhajoella. Joki saa alkunsa Kauhajoen länsiosista. Kokonkylässä joki yhtyy 24 kilometriä pitkään Kainastonjokeen. Joki kuuluu Kyrönjoen vesistöalueeseen. Päntäneenjoen vedenlaatu oli 2000-luvun alussa tyydyttävä. Päntäneenjoen alaosa on kuormittunut raskaasti hajakuormituksesta johtuen. Päntäneenjoen rannoilla sijaitsee peltoalueita, jotka ovat pysyvässä käytössä. Joki on erittäin eroosioherkkä ja mutkainen. Tavallisia Päntäneenjoen yläosan ja sivu-uomien kaloja ovat kivennuoliainen, harjus, purotaimen ja kivisimppu. Harjus- ja taimenkannat lienevät kuitenkin riippuvaisia vuosittain tapahtuvista istutuksista. Joen keski- ja alaosassa tavallisia kaloja ovat kiiski, ahven, made, hauki ja särki. == Lähteet == Luokka:Kauhajoen joet Luokka:Kyrönjoen vesistö
Strateginen ydinase

Strateginen ydinase on ydinase, jolla tuhotaan strategisia kohteita, kuten ydinohjuksia, komentokeskuksia ja suuria kaupunkeja. Vertailun vuoksi taktiset ydinaseet on tarkoitettu käyttöön taistelukentällä. Strategisten aseiden räjähdysvoima on paljon suurempi, vähintään 100 kilotonnia, suurimmillaan monta megatonnia. Voimakkain aktiivisessa käytössä ollut ydinase oli 25 megatonnin B41. Nykyisellään tehokkain on B83, jonka räjähdysvoima on 1,2 megatonnia. Jotkut aseet voivat toimia sekä taktisina että strategisina, esimerkiksi B61. Strategisilla ydinaseilla on suurempi kantama kuin taktisilla. Strategisten aseiden päätehtävänä nykyisin on estää erityisesti ydinsota, molemminpuolisen pelotteen opin mukaisesti; toinen puoli ei uskalla laukaista ydinaseitaan, koska toisen puolen vastaisku tuottaisi liian suurta vahinkoa sodan aloittajalle. ==Kuljetusjärjestelmät== Puhuttaessa strategisesta ydinasetriadista tarkoitetaan kolmea järjestelmää: * Mannertenväliset ohjukset * Sukellusveneistä laukaistavat ohjukset * Pommikoneet ==Aiheesta muualla== *Nuclear Files - Carlucci Report *Public Broadcasting Service - Tracking Nuclear Proliferation Luokka:Ydinaseet
Harry Mulisch

Harry Mulisch (29. heinäkuuta 1927 Haarlem, Alankomaat – 30. lokakuuta 2010 Amsterdam, AlankomaatMulisch, Harry, Kirjasampo, viitattu 7.7.2021) oli alankomaalainen kirjailija. Hän kuuluu yhdessä W. F. Hermansin ja Gerard Reven kanssa Alankomaiden sodanjälkeisen kirjallisuuden keskeisiin nimiin. Mulisch syntyi Haarlemissa mutta asui Amsterdamissa vuodesta 1958. Hänen isänsä oli alun alkaen Itävalta-Unkarista ja äitinsä juutalainen. Sekä Mulisch että hänen äitinsä säästyivät keskitysleireiltä. Mulisch julkaisi monenlaista kirjallisuutta: romaaneja, novelleja, näytelmiä, runoja, esseitä ja omaelämäkerrallisia teoksia. Hänen tunnetuimpia teoksiaan ovat myös elokuviksi tehdyt De aanslag (1982, suom. Attentaatti, elokuvana Muistojen vanki, 1986) ja De Ontdekking van de Hemel (1992). Mulisch mainittiin usein Nobel- ehdokkaana.Heinänen, Kaisa: Nobel-palkinnon saajaksi veikattu hollantilaiskirjailija kuoli. Helsingin Sanomat 2.11.2010, s. C 1. ==Suomennetut teokset== * Attentaatti (De aanslag, 1982), suom. Heimo Pihlajamaa, Helsinki: Kirjayhtymä 1984 ISBN 951-26-2582-2 == Lähteet == == Aiheesta muualla == Luokka:Alankomaalaiset kirjailijat Luokka:Vuonna 1927 syntyneet Luokka:Vuonna 2010 kuolleet
Miles Dougal

Miles Dougal on yhdysvaltalainen näyttelijä. Hänet muistetaan parhaiten Elviksen roolista elokuvassa Detroit Rock City vuonna 1999. Lisäksi hän on näytellyt muun muassa elokuvissa The Chase (1994) ja Look (2007). Luokka:Yhdysvaltalaiset näyttelijät Luokka:Syntymävuosi puuttuu Luokka:Elävät henkilöt
Melanie Lynskey

Melanie Jayne Lynskey (s. 16. toukokuuta 1977 New Plymouth) on uusi­seelantilainen näyttelijä, jonka ura alkoi Pauline Parkerin roolista Peter Jacksonin elo­kuvassa Taivaalliset olennot (1994). Lynskey muistetaan muun muassa Bethin roolista elo­kuvassa Detroit Rock City vuonna 1999 ja Rosen roolista tilanne­komedia­sarjassa Miehen puolikkaat vuosina 2003–2011. Vuonna 2008 hän esiintyi yhdys­valtalaisessa lännen­sarjassa Comanche Moon Pearl Colemanin roolissa. == Yksityiselämä == Lynskey avioitui Jimmi Simpsonin kanssa vuonna 2007. He erosivat vuonna 2014. Vuonna 2017 Lynskey kihlautui näyttelijä Jason Ritterin kanssa. Parin esikois­tytär syntyi joulu­kuussa 2018. == Valikoitu filmografia == * Taivaalliset olennot (1994) * Miehen puolikkaat (2003–2011) == Lähteet == == Aiheesta muualla == Luokka:Uusiseelantilaiset näyttelijät Luokka:Vuonna 1977 syntyneet Luokka:Elävät henkilöt
Roberto Arlt

Roberto Arlt (2. huhtikuuta 1900 – 26. heinäkuuta 1942) oli argentiinalainen kirjailija. Hän tuli tunnetuksi sekä novelleista, romaaneista että näytelmistä. Arlt syntyi Buenos Airesissa, jossa hän myös kuoli sairauskohtaukseen vain 42 vuoden ikäisenä. Lyhyestä elämästään huolimatta Arlt jätti jälkeensä huomattavan kirjallisen tuotannon; romaaneista tunnetuimpia ovat El juguete rabioso (1926), Los siete locos (1929) ja Los lanzallamas (1931). Luokka:Argentiinalaiset kirjailijat Luokka:Vuonna 1900 syntyneet Luokka:Vuonna 1942 kuolleet
Hora

Hora (, tanssi) on romanialainen ja moldavialainen kansantanssilaji. Se on erityisesti juhlissa tanssittava piiritanssi, jossa on paljon osanottajia. Tanssin kreikankielinen nimi on käytössä piiritanssin yleiskäsitteenä laajalti koko Balkanin alueella ja sen kreikankielinen alkumuoto myös kreikkalaisessa kansanmusiikissa. Muita tanssin nimivariantteja ovat venäläinen horovod, bulgarialainen horo, makedonialainen oro, gagauzialainen huro, ukrainalainen ja serbialainen kolo ja Mustanmeren alueen turkkilaisten horon. == Lähteet == == Aiheesta muualla == Luokka:Kansantanssi Luokka:Kreikkalaiset tanssit Luokka:Romanialainen kulttuuri
To Hell and Back

To Hell and Back on power metal -yhtye Sinergyn toinen studioalbumi. Se julkaistiin vuonna 2000 levymerkillä Nuclear Blast. == Kappaleet == # # # # # # # # # === Japanin bonuskappale === # * === Korean painoksen bonuskappaleet === # * # # == Kokoonpano == * Kimberly Goss – laulu, kosketinsoittimet, layout * Alexi Laiho – kitara, laulu (kappaleella 7) * Roope Latvala – kitara * Marco Hietala - basso, laulu (kappaleilla 3 ja 7) * Tommi Lillman – rummut, kansikuva, layout === Muut tekijät === * Anssi Kippo – äänittäjä * Mikko Karmila – miksaaja * Mika Jussila – masteroija * Dirk Gohr – kansikuva, layout * Ari Nakari – valokuvat * Jochen Maass – valokuvat == Arvostelut == * Sputnik Music: http://www.sputnikmusic.com/review/35156/Sinergy-To-Hell-and-Back/ * The Metal Observer: 6.5/10http://www.metal-observer.com/articles.php?lid=1&sid;=1&id;=3186 * Soundi: http://www.soundi.fi/levyarviot/sinergy-hell-and-back ==Lähteet== == Aiheesta muualla == * * To Hell and Back discogs.com -sivustolla Luokka:Sinergyn albumit Luokka:Vuoden 2000 albumit
Thrashing Relics Volume 1

Thrashing Relics Volume 1: Underground thrash metal from Finland 1987-1990 on suomalaisen levy-yhtiön Bestial Burstin julkaisema kokoelmalevy. Albumille on koottu Pohjois-Pohjanmaalta kotoisin olevien thrash metal-yhtyeiden demoja. Albumi julkaistiin vuonna 2006 ==Kappaleet== Sulkujen sisällä yhtyeen kotikaupunki/-kunta ja toisten sulkujen sisällä äänite jolta kappaleet ovat peräisin. Lycantrophy (Kuusamo) (demot Sickness Revealed ja Sleepwalker.) # # # # # # Morphosis (Kuusamo) (demo Sick Standard of Living.) # * # # # # # # # National Napalm Syndicate (Pudasjärvi) (demo Painful Ten Hours.) # * # # Mengele (Kiiminki) (demo Abominable Thoughts.) # * # # # Luokka:Vuoden 2006 split-albumit Luokka:National Napalm Syndicaten albumit Luokka:Suomalaiset thrash metal -albumit
Seiersberg

Seiersberg oli kunta Steiermarkin osavaltiossa Itävallassa. Siellä asui vuonna 2014 7 351 asukasta. Vuonna 2015 Seiersbergin ja Pirkan kunnat yhdistettiin Seiersberg-Pirkan kunnaksi. Seiersberg oli osa Graz-Umgebungin piiriä. Se sijaitsi heti Grazin lounaspuolella ja oli käytännössä yksi Grazin esikaupungeista. Sen pinta-ala oli 7,9 neliökilometriä.Landesstatistik Steiermark: Seierberg (Excel-tiedosto) Grazin liikennelaitos palveli Seiersbergin asukkaita. Kunnassa oli myös yhteinen rautatieasema Feldkirchen bei Grazin kanssa. Grazin lentoasema sijaitsee lähistöllä. Seiersbergissä sijaitsee Itävallan kolmanneksi suurin kauppakeskus, Shopping City Seiersberg. == Lähteet == == Aiheesta muualla == *Seiersbergin viralliset kotisivut *Shopping City Seiersberg Luokka:Itävallan entiset kunnat Luokka:Steiermarkin kunnat
Luettelo Forgotten Realmsin tapahtumapaikoista

Tämä on lista Forgotten Realms -fantasiamaailman tapahtumapaikoista. ==Jäätuulen laakso== Jäätuulen laakso (Icewind Dale) on kaukana Faerunin pohjoisosassa, Maailmanselkä-nimisen vuoriston pohjoispuolella sijaitseva tasanko. Regheldin Jäätiköltä ja Ajelehtivan Jään Mereltä puhaltavat kylmät tuulet ovat antaneet tasangolle nimen. Tällä autiolla lakeudella asuvat vain Kymmeneen kaupunkiin hakeutuneet hylkiöt, jotka eivät voi asua sivistyneissä kaupungeissa ja tundraa hallitsevat barbaarit. ===Kymmenen kaupunkia=== Kymmenen kaupunkia (Ten Towns) on Kelvinin Paadeksi kutsutun kalliomuodostelman juurelle muodostunut yhteisö, johon kuuluu kymmenen erillistä kaupunkia. Kaupungit ovat kolmen järven, Maer Dualdonin, Lac Dinnesheren ja Punaveden ympäristössä. *Kymmenen kaupunkia **Bryn Shander **Targos **Termalaine **Caer-Koning **Caer-Dineval **Bremen **Idänpää (Easthaven) **Good Mead **Douganin monttu (Dougan's Hole) **Yksinäisenkorpi (Lonelywood) ===Ainasula=== Jäätuulen laakson pohjukassa on kuuma lähde jota barbaarit nimittävät Ainasulaksi (Evermelt). Sen kautta pääsee Ingeloakastimizilianin, Jääsurmaksikin kutsutun valkoisen lohikäärmeen luolaan. ==Pohjola== Pohjola (The North) on yleinen nimitys koko Faerunin pohjoiselle osalle. Alueella on muutamia merkittäviä keskuksia. ===Hopeakuu=== Hopeakuu (Silverymoon) on Pohjolan keskus. Sitä hallitsee Alustriel, yksi Seitsemästä sisaresta. ===Luskan=== Jäätuulen laaksoon johtavan solan eteläpuolella on Luskanin satamakaupunki. Niin sanotuissa sivistyneissä yhteisöissä Luskanin maine on melko kyseenalainen. ===Mithralsali=== Mithralsali (Mithral Hall) on vanha kääpiöiden kaivoskaupunki Maailmanselän vuoriston eteläpuolella. ==Uumenenala== Uumenenalaksi (The Underdark) kutsutaan koko laajaa käytävien ja luolien verkostoa, joka levittäytyy Torilin pinnan alapuolella. Se on drowien, duergarien, syvänmaahisten ja monien hirviöiden valoton kotimaa. ===Menzoberranzan=== Menzoberranzanin drowkaupunkia hallitsee kahdeksan matriarkkaäidin neuvosto, jonka valta on kuitenkin vain hyvin pinnallista, sillä Lolth ei suosi järjestäytyneisyyttä. Menzoberranzanin korkein valtahuone on Baenre, jonka matriarkkaäitiä pidetään Lolthin lähimpänä suosikkina. Baenren huone on ollut useita satoja vuosia ensimmäinen huone. ===Blingdenstone=== Menzoberranzanin lähellä on drowien pahimpien vihollisten svirfneblien kaupunki, Blingdenstone. Syvämaahisten kaupunki on levittäytynyt useisiin pienempiin luoliin ja käytäviin, jotka ympäröivät suurta keskusluolaa, missä kohoaa maahiskuninkaan linna. Luokka:Forgotten Realms Luokka:Kuvitteelliset paikat
Geórgios Theodorídis

Geórgios Theodorídis (, s. 12. joulukuuta 1972) on kreikkalainen entinen pikajuoksija. Theodorídis karsiutui Maebashin sisäratojen MM-kisoissa 1999 60 metrin juoksun välierissä ajalla 6,58. Myöhemmin samana vuonna hän karsiutui Sevillan MM-kisoissa 100 metrin juoksun toisissa alkuerissä ajalla 10,30. Seuraavana vuonna hän voitti EM-hopeaa Gentin sisäratojen EM-kisoissa 60 metrillä ajalla 6,51http://www.athletix.org/Eurochamps/Ghent2000_day3.htm ja karsiutui Sydneyn olympialaisissa 100 metrin alkuerissä. Lissabonin sisäratojen MM-kisoissa 2001 hän sijoittui 60 metrillä seitsemänneksi. Seuraavana vuonna hän karsiutui Münchenin EM-kisoissa 100 metrin välierissä ajalla 10,24. Theodorídis karsiutui vuonna 2003 Birminghamin sisäratojen MM- kisoissa 60 metrin välierissä ja Pariisin ulkoratojen MM-kisoissa 100 metrin toisissa alkuerissä. Seuraavana vuonna hän voitti MM-pronssia Budapestin sisäratojen MM-kisoissa 60 metrillä ajalla 6,54. Myöhemmin samana vuonna hän karsiutui Ateenan olympialaisissa 100 metrin toisissa alkuerissä. ==Ennätykset== * 60 metrin juoksu: 6,51 (2000) * 100 metrin juoksu: 10,17 (2003) ==Lähteet== * Luokka:Elävät henkilöt Luokka:Kreikkalaiset pikajuoksijat Luokka:Vuonna 1972 syntyneet
Naomi Mitchison

Lady Naomi Margaret Mitchison CBE (1. marraskuuta 1897 – 11. tammikuuta 1999), o.s. Haldane, oli skotlantilainen kirjailija. Monet hänen teoksistaan, kuten esikoisromaani The Conquered (1923), käsittelevät historiallisia aiheita, kun taas toiset menevät fantasian ja tieteiskirjallisuuden puolelle. Hän julkaisi lisäksi runoteoksia ja kolmiosaisen omaelämäkerran. Hänet nimitettiin Brittiläisen imperiumin ritarikunnan komentajaksi vuonna 1981. Biologi J. B. S. Haldane oli hänen vanhempi veljensä. Mitchison opiskeli tiedealaa Oxfordin yliopistossa ja oli hoitajana ensimmäisessä maailmansodassa. Hän meni vuonna 1916 naimisiin lakimiehen ja tulevan parlamentin jäsenen Dick Mitchisonin (k. 1970) kanssa. Pari sai neljä poikaa ja kolme tytärtä; pojista Geoffrey kuoli alle kymmenvuotiaana aivokalvontulehdukseen ja tyttäristä Clemency pian syntymänsä jälkeen. Mitchison asui Carradalen kylässä Kintyressä vuodesta 1939 kuolemaansa saakka. Mitchison ei koskaan käyttänyt titteliään Lady, jonka hän sai miehensä elinikäisen päärinarvon myötä 5. lokakuuta 1964. Hän jatkoi kirjailijanuraansa vanhuuteensa saakka ja eli 101-vuotiaaksi. Luokka:Skotlantilaiset kirjailijat Luokka:Yli satavuotiaiksi eläneet brittiläiset Luokka:Vuonna 1897 syntyneet Luokka:Vuonna 1999 kuolleet
Margaret Booth

Margaret Booth (16. tammikuuta 1898 – 28. lokakuuta 2002) oli yhdysvaltalainen elokuvien leikkaaja. Hän oli vuonna 1935 ehdolla parhaan leikkauksen Oscar- palkinnon saajaksi työstään Frank Lloydin elokuvassa Kapina laivalla (1935). Booth syntyi Los Angelesissa, Kaliforniassa. Hänelle myönnettiin vuonna 1978 kunnia-Oscar elämäntyöstä elokuvien parissa. Booth vietti 100-vuotispäiväänsä 16. tammikuuta 1998. Kaikkiaan hän ennätti nähdä kolme vuosisataa ja eli peräti 104-vuotiaaksi. Hänestä tuli näin kaikkien aikojen pitkäikäisin Oscar- palkittu henkilö. Luokka:Yhdysvaltalaiset elokuvaleikkaajat Luokka:Oscar- palkinnon saajat Luokka:Yli satavuotiaiksi eläneet yhdysvaltalaiset Luokka:Vuonna 1898 syntyneet Luokka:Vuonna 2002 kuolleet
Frank Lloyd

Frank Lloyd (2. helmikuuta 1886 Glasgow, Britannia – 10. elokuuta 1960 Santa Monica, Kalifornia, Yhdysvallat) oli yhdysvaltalainen elokuvaohjaaja. Hän kuului Yhdysvaltain elokuva-akatemian perustajajäseniin ja toimi sen puheenjohtajana vuosina 1934–1935. Lloyd syntyi Glasgow’ssa, Skotlannissa. Hänen tunnetuimpien elokuviensa joukkoon kuuluvat Oliver Twist (1922), Lady Hamiltonin lemmentarina (1929), Cavalcade (1933), Kapina laivalla (1935), Under Two Flags (1936) ja Kunnian miehet (1955). Lady Hamiltonin lemmentarinasta ja Cavalcadesta hän sai parhaan ohjauksen Oscar-palkinnon. Lloyd kuoli Santa Monicassa, Kaliforniassa 74-vuotiaana. Hänellä on tähti Hollywood Walk of Famella. == Aiheesta muualla == * * Luokka:Brittiläiset elokuvaohjaajat Luokka:Yhdysvaltalaiset elokuvaohjaajat Luokka:Parhaan ohjauksen Oscar-palkinnon saajat Luokka:Hollywood Walk of Fame Luokka:Vuonna 1886 syntyneet Luokka:Vuonna 1960 kuolleet